นายกฯ ยันโผครม.ใหม่ สัปดาห์หน้าสะเด็ดน้ำ! ย้ำไม่ว่าใคร ต้องทำตามนโยบาย
นายกฯ ยันโผครม.ใหม่ สัปดาห์หน้าสะเด็ดน้ำ! ย้ำไม่ว่าใคร ต้องทำตามนโยบาย
นายกฯ ยันโผครม.ใหม่ สัปดาห์หน้าสะเด็ดน้ำ! ย้ำไม่ว่าใคร ต้องทำตามนโยบาย
12 มี.ค. 2564

พล.อ.ประยุทธ์ จันทร์โอชา นายกรัฐมนตรี และรมว.กลาโหม กล่าวภายหลังเป็นประธานการประชุมคณะกรรมการข้าราชการตำรวจ (ก.ตร.) ครั้งที่ 3/2564 และประธานคณะกรรมการนโยบายตำรวจแห่งชาติ (ก.ต.ช.) ครั้งที่ 2/2564 ถึงความคืบหน้าการปรับคณะรัฐมนตรี (ครม.) ว่า วันนี้ (12 มี.ค.64) ได้มีการทยอยส่งรายชื่อมาแล้ว ภายในสัปดาห์หน้าเชื่อว่าทุกอย่างเรียบร้อย โดยหลังจากได้รายชื่อครบก็จะเป็นขั้นตอนด้านธุรการ
นายกรัฐมนตรี ระบุว่า ไม่ว่าใครเข้ามา ก็ต้องทำตามนโยบายรัฐบาลและปฏิบัติหน้าที่ในฐานะ ครม.อยู่แล้ว ซึ่งทุกอย่างมีนโยบาย แผนงาน แผนแม่บท และนโยบายของทุกกระทรวงอยู่แล้ว ขณะเดียวกันทุกคนที่เข้ามาต้องมีวิสัยทัศน์และต้องทำให้มีผลสำเร็จมากขึ้น พร้อมการบูรณาการงานที่เกี่ยวข้องด้วย